Saluuut :)    Mier händ wunderschöns wätter sitem letzte fritig ishes traumhaft, gester ish sogar über 20 crad worde ide sunne, hät uu viel lüüt ghaa am strand mit badzüg ;)    okay nur e chlini iileitig zum eu iversüchtig mache ;)    am mäntig vorere wuche sind noi studente choo, 2 luzernerine wo au wie de  norbert primarlehrerine sind und wel mer in luzern ebe s C1 bruucht sind sie da zum sich druf vorbereite... sind zwei u lässigi, die einti ish ide 16te wuche schwanger:) dadurch simer ez wieder zfüfte gsee, ish eifach sho huere lässig das chli läbe ish ide shuel, weiss gar nüme wie ich das gmacht han woni elei gsee bin ide shuel ;) jaa und während die zwei noie sind go dfüehrig mache dur cannes hend de norbert und ich so e doku glueged über tschernobyl..   . hej weish mer ghört immer devo und weiss so im grosse was passiert ish aber dhindergründ kennt mer nid und wird au nie besproche ide shuel... ish wüklich sehr sehr schlimm au dass dregierig so lang bruucht hät bis sie mal alarm gschlage het und dass hützutag no lüüt ide versüüchte gebiet lebed und das zügs essed vo dete.. nei wüklich sehr  schockierend... falses öber intressiert d doku zluege ish wüklich e gueti da ish de link:    http://www.youtube.com/watch?v=-TgczLGbZSA    ish halt im moment wieder es riese thema, da in frankriich mached voralem die ältere lüt total uf panik weg de ereignis in japan... ish schrecklich was passiert dete... so unglaublich weni da usem huus laufe dsunne shiint ich gnüsse de tag und igendwen denksch der denn emal  so das dete de horror herrscht, erdbebe, tsunami und ez ebe no die radioaktivität... wobi mer eifach niened e wüklcih verlässlichi quele bechunt was ez wüklich los ish und wie gföhrlich dases in wahrheit ish... all zitige shribed echli durenand... und au mit libye, de sarkozy setzt sich ja ziemlich in szene bi dem ganze schachzug gege de gaddhafi... ish es heiss diskutierts thema da... halt ebe au well die meiste ziemlich gege de sarkozy iigstellt sind... und dases bi dem ganze halt nid in erster linie um  die lüüt vor ort gaaht chans igendwie nid guet ende..   . was mich au so verärgeret het, chum händ die ereignis in japan agfange ishes nüme um dbevölkerig gange usserhalb mer het angscht ghaa um dwirtschaft, mer het angscht ghaa das dradioaktivität bis nach frankriich chunt usw... klar  wirds es weltwiits problem geh ide wirtschaft aber es gaht doch in erster linie wüklich um die lüüt und um ihne igenwie zhelfe chöne... aber das ish halt drealität, de mensch denkt imer in erster linie a sich selber... wie die franzose im bus wo ihre nassi schirm ufde sitz näbed sich leged und meined du wetsch nacher dete anesitze...   oke tschuldigung ish chli en themewächsel gsee aber hami ziemlich ufgregt ab dere frau.. und dasi au sho ufen nasse sitz ghockt bin machts nid besser.. naja...    aber fertig ez mit dem... wo bini gsee? ah ja mer hend die doku gluegt und nacher simer mite zwei noie studentine ( sylvia und barbara) is kino go: Rien à déclarer luege... ish super lustig gsee und überaschenderwiis hani einch fash alles verstande :) ish aso wüklich en guete film, han zwar de ersti film vom Dany Boon nid gsee aber das holi no naah, de söti nämli no besser sii :) jaa und am dsishtig simer nach antibes, hend aber nid viel gmacht sind vom parkplatz is picasso museum grännt wels so abegläärt  hät... aber smuseum ish wüklich lässig gsee, bin ja sho kunstintressiert im allgemeine aber verstane halt nid so viel devoo, aber dete häts wüklich gemälde ghaa woni ewig häti chöne aluege... da versinksch wüklich ine art meditation:) ish wüklich lässig gsee und de picasso hät öbis vom rolf knie... ish en italienische rolf knie! also natürlich nid zeichnigmässig aber vom usgseeh! hans lang mitem norbert diskutiert und mier sind uf de schluss choo... :)  nachem museum häts imerno abegleert (il a plu  comme vache qui pisse ;))  drum simer wieder zruggange..   . am mitwuch bini so kabut gsee dasi nach de schuel hei ha welle go schlafe, und nachere stund woni dihei gsee bin ish djoelle heichoo und het so total verwunderet gfunde wieso ich scho dihei segi, ich müssi ihre doch  schribe wenn s programm änderi.. und ich ha nur gfunde sprogram het nid gänderet mier hend ersh e exkursion am abig.. und den het sie mier gseit dasi ihre müsi shriibe weni amig am namitag heichume ejej... vilich het sie amig ihre liebhaber oder ihri liebhaber und ich dörf nid störe ;) egal, blibe sowieso meistens nach de shuel no in cannes... uf jedefall simer denn am abig nach juan les pins öbis go trinke, uf facebook gsehmter min total kuuhle blue lagoon miteme glow stick dine.. ha no nie so öbis gsee :)  ish sympathisch gse die bar dete und au dlüüt, nach juan les pins gönd au die meiste junge vo de gegend daa in usgang oder öbis go trinke... jaa und am dunschtig ish endlich wieder schöns wetter gsee, mit viel viel sunne drum bini nach de schuel nach cannes gloffe am meer entlang und ha welle inen musiklade go cordes chaufe.. han aber de lade nid gfunde haha... drum bini recht lang umegirrt und drum hani denn au schowieder müesse zrug zude schuel laufe welmer no sind go pétanque spiele.. dete womer hend welle  ish aber es turnier gsee mit kamera und alles, es het zum glück aber au nebedra no meh felder ghaa, mer sind halt eifach umringt gsee vo profis, aber nacheme gläsli rosé ish der das au egal :) bin mite jimena ide gruppe gsee gege dsylvia und de norbert und mer hend also kei chance ghaa... ich glaub das wird nid min sport ;) vilich weni mal i rente gahne ;) haha..   ja und denn isch au schowider fritig gsee, nach de schuel hani welle mitem velo zum décathlon (en riiesige velolade im industrieviertel)  aber da ich nid so drus chume wo dure bini ufere autostrass glandet wos wüklich so 80-100 a mier verbiigrast sind zum glück häts en pannestreife ghaa haha ha mich also sälber usglacht und dlüüt hend mich so lustig agstarrt und sache grüeft haha :) aber ish nur e churzi strecki gsee.. bin also heil bim décathlon achoo und bi i de riesigi lade ine und ha halt chli beratig welle bide helm ussuechi und ha so eine gfrögt, de het denn gfunde: okay da links sind die türere die sind bequem und da sind die billigere  wo nid so bequem sind.. okay merci! au revoir! ... ?? egal hami denn füren billigere entschide wo überigens seehr comfortable ish;) jaa und weli so im schwung gsee bin hani denkt ich fahre wieder nach juan les pins wasi au gmacht han und bin ines café ghockt und ha ide sunne voci glernt ;) ish eifach super daa wenn schön wätter ish, dlüüt sind da nämlich chli schizophren, wenn schön ish sind all super fründlich und schänkeder es lächle aber sobalds chli wulche hät laufed all miteme lätsch durd gägend ume  und du wetshene nid znöch choo;)   am abig simer is theater in la bocca ish, ish es theater gse vo drüü fraue wo monolög gred hend über ihri erlebnis mit manne.. ish lustig gse, aso das woni verstande han, bin nämlich recht müed gsee und weni müed bin denn stellt mis hirn igendwie eifach ab was französisch betrifft verstani eifach nüt meh, dütsch bischder halt gwöhnt und muesh di nid konzentriere wenn losisch aber ja:) das wird auno choo..;) nachem theater sind dsylvia, dbarbara, de norbert und ich no  is morrisons pub go es bierli trinke, ish recht amüsant gsee, drü luzerner gege ei zürcherin... c'est dur! haha nei ish sehr sympatisch gsee:) nacher hend dbarbara (sie wohnt au in le cannet) und ich de nachtbus gnoo und de macht so e riesigi tour dasmer öbe 40minute ghaa hend vo cannes centre... wär also fash schneler gse weni gloffe wär wüklich.. ha ebe no chli angscht mis velo ide stadt zlaa wens dunkel ish well ich glaub es wird wüklich mega viel gstohle.. vorallem de sattel und drädli sind in gfahr und  de sattel chash ja id handtäsche neeh (ha au sho eine gse) aber drädli werded sho shwieriger.. ja ebe muen da no e lösig finde.. vilich ines parkhuus.. aber weiss nid öb die wos parkuuh ghört froid hend... ja mal leuge :) falser e idee händ bitte melden!!  am samstig simer denn nach st. tropez gfahre alli zäme simer gsee:) ish super gsee, ha schön chöne chli schlafe im minibus (gaht öbe 1ehalb stund d fahrt) und womer achoo sind simer genau no rechtziitig gse fürde marché.. het chleider ghaa,  igendwelchi elektronischi artikel und natürlich zässe.. djimena und ich sind efiach überall go degustiere ish also super gsee :) aber ebe sbeschte ish: ich ha de jack nicholson gsee!!! haha es glaubt mier niemer dases er gse ish, bin mite jimena gsee und sie kennt ihn nid... haha nei isch lustig will jetzt nöd als fanatische fan überechoo aber ish doch no e witzigi begegnig?   nacher simer i die crêperie woni sho mitem mami und de pat gsee bin wos ebe halt die beschte crêpes git und weli ebe alne vorgschwärmt  han simer denn au wüklich gange und sie sind also au dere meinig gsee :) crêperie Bretonne für die wo au mal wend go ässe dete ;) nachem esse simer denn no chli go dstadt aluege und sind jedoch bald druf abe wiiter gfahre hinedraa a st. tropez häts nämlich am strand entlang so en wanderwäg ish chli en gheimtipp ish u schön und ruig.. dete hämer denn chli ide sunne entspannt bevormer wieder zrug gange sind nach cannes wo mer sind go billard spiele vorem znacht (gah da wüklich oft go billard spiele, sie kenned  eus ez sho dete und gebed eus immer de grossi tisch ;)) ja und nachem billard simer go znachtässe in cannes, hend welle is restaurant: aux bons enfants, das ish eus vode pascale empfohle worde.. und womers gfunde hend simer also chli erstuunt gsee, es ish eigentlich nur en iigang gsee mitere chuchi am endi, die wo das ganze ghört ish jedoch genial gsee, es ish winzig gse und sie hets anebracht das mier eus no zfüfte inequetscht händ (es ish wüklich es quetsche gsee) aber es ish super gse, die frau ish so  zviel gsee, sie ish total extrovertiert und ich het sie wüklich stundelang chöne beobachte... mier hend es menu bstellt ghaa ( hesch chöne zwüsched 5 verschidene entrées und hauptgäng und dessert entscheide mmhh :)) und das für nur 16 euro! und es ish also super gsee! mer hend en rosé dezue bstellt und wo dsylvia ganz es bizeli het welle zum astosse het dbesitzerin vom restaurant gseit non! ca va pas, on bois ou on bois pas! und mier hend denn gfunde, elle peut pas elle est enceinte, und sie nimmt gad so  dfläsche weg und seit! non mon chérie, das gaht gar nöd, i dem restaurant chunsch du kei alkohol über, pas d'alcool quand on est enceinte! j'etais 4 fois enceinte: 9 mois pas de cigarettes, pas d'alcool ! haha die frau ish wüklich zviel gsee, wo sie het welle go täller hole het sie so ufde teller vom norbert zeiged wos no chli sauce ghaa het und gseit: c'est quoi ca? und er het müese ufputze sush wär sies nid go hole cho, nei wüklich isch eifach super gsee:) mier händ eus super amüsiert! aber sbeshti ish gsee,  womer usem restaurant usegloffe sind het d barbara welle es foti mache vom restaurant, und plötzlich stockemer so...? wieso heisst das restaurant nid aux bons enfants? und denn hämer tsheggt das mer is restaurant näbedraa go esse sind ;) haaha... aber ish es guets versehe gsee wüklich :)    nachem ässe sind djimena und ich no öbis go trinke is carré d'or, hend dete es paar type troffe woni mal kenneglernt han bim heifahre und spötischtens wo sie agfange händ champagner trinke ide bar, während  mier bier trunke han, hämer beidi gwüsst: ils sont nuls ;) nacher simer den no inen club wo au i dem quartier ish und ish also super amüsant gsee, das isch wüklich s riiche quartier dete drum sind dfraue det ine mit ihrne riese absätz, sröckli chum über de popo und total gschminkt, dmanne im hämd und gschelte haar, während djimena und ich ganz normal sind ja nüme heigange, i jeans und turnschueh, isch aso super super amüsant gsee! aso die lüt mit dene ich gret han ish de einti banker gsee in cannes, die andere  sind all am immobilie kongress im palais gsee (also iiglade verstaht sich ;)) jaa ich glaub mini meinig zude lüüt in cannes wird langsam aber sicher imer shwieriger zum ändere;) aber ebe ich muen ja au nid weggah is carré d'or... uf jedefall simer nachem usgang zude jimena hei, sie het mich iglade bi ihre zschlafe das mer nid beidi elei müend heilaufe.. ish total lieb gsee! aber au ziemlich bizarre, ich glaub mir werded wüklcih nie gueti fründine, mier hend zwar chli die gliche asichte und alles aber ich  verstah sie nid, glaub es liiht chli a ihrere kultur aber ja..  am suntig hani denn nid viel gmacht, han am morge sowieso nurno heiwelle go mini chleider wächsle, e duschi neh und chli schlafe... ha ziemlich schlecht gschlafe und deshalb (und natürlich nur deshalb, verstaht sich;)) chopfweh ghaa.. well min bus nid gad gfahre ish hani en andere gnoo wo eigentlich het sölle id nöchi fahre aber igenwie hätere e anderi route gnoo (vilich well suntig ish) drum hani mit dem bus e ganzi rundi gfahre bisi wider  in cannes gse ish (öbe e stund lang..) ish natürlich super gsee i minere stimmig, umso überraschter bini gse womi nacher zwei agsproche hend und gfröged öbi lust hegi no chli an strand cho es bierli trinke.. hej die franzose sind eifach super, da fanged all a mit eim rede ish halt au chli die mentalität vom süüde... total sympatish, sitzish im bus und fangsh a rede mite person nebedraa, gfallt mer, wuekli sympa :)    am maentig ish en noie student choo, de patrick, vo zueri wo mit mier ide klass  ish weler au nacher un stage macht ime hotel da in cannes :) yeeah ish super! nach de shuel bini mitem norbert in fnac das ish en riiiesige franzoesishe exlibris, hamer sogar es buech kauft aber noni agfange... chume igendwie momentan nid dezue... nacher bini no chli go velofahre wells so shoen waetter gsee ish und ha denn chli welle an strand go dsunne gnuesse aber genau denn hets wulche geeh aber nur genau vor de sunne (ihr gsends ufde fotis ;))    am dsishtig simer nach de shuel nach gourdon  encore une fois aber dasmal ish wueklich super wetter gsee, mer het vo nice bis nach esterel gsee, wunderschoen! nacher simer no ines anders doerfli wo chli versteckt gsee ish ide berge wuekli u shoen! und mit super usblick :)  jaa und well de norbert am mäntig verchündet hät daser die wuche am namitag kei kurs het hani gfunde chöntemer doch es velotürli mache mitem patrick no, er cha svelo miete vode shuel, drum simer denn am mitwuch nach de shuel mitem velo nach nice gfahre :) es ish wunderschöns  wätter gsee, churzärmlig und i shorts simer gfahre, herrlich :) hend chli en umweg gnoo zum hiifahre s cap d'antibes mit allne villene und em türste hotel vode cote d'azur ... ish aber wüklcih schön dete und halt viel ruhiger... ish super die strecki, praktisch alles graduus und ab antibes häts die ganz ziit en velowäg ghaa, sodass mer eigentlich die meisti ziit wüklich am meer entlang gfahre sind! in nice simer denn es glacé go ässe mmh und zum ziit no chli usezögere zum heifahre (es ish imer shlimmer de wäg  zrug) simer no öbis go trinke :) ish wüklich total gmüetlich gsee, aber mer hend chli zviel ziit verplämperet sodases bim heifahre sho dämmered hät ... und mer hend chli müese stresse well am 20:30 ish spili abig ide shuel gsee:) de spieliabig ish super lustig gsee, mer hend Granium gspielt, das ish chli wies activity extreme, ich persönlich finds eifach no chli lustiger! mer muen zum bispil nid nur mime sondern amig au en star spiele und den chamer au singe haha.. jaa und wer hät echt gunne? ;) genau de  norbert und ich ! yeah!     hüt morge simer den umso kabuter ide shuel achoo, well de spieli abig ish denn doch bisam nachem 11i gange... leider hend dlehrer kei erbarme ghaa und woni am shluss vode stund mite einte lehrerin gfunde han öb mer nid so pro morge 15 minute eifach chli chöntet frei rede, well sush losemer wüklich eifach nur zue und shribed vielich das ish shad well s wichtigst ish ja wüklcih das mer reded... und denn het sie gfunde über was? und ich so ja öbis aktuells am beshte, vilich  libye und sie denn so: ja das ish perfekt, demfall tüend gönd ihr hüt abig no chli go naforsche über das thema damit mer morn chönd diskutiere.. ich meine ich informier mich ja gern über so sache aber s ding ish ebe gsee, nachde shuel bini mitem patrick und em norbert go pétanque spiele, nacher hani gitarreunterricht ghaa und nacher simer go wiidegustiere mite gaelle, und jetzt no go zitige läse? jaa patrick es tuet mer leid ;)    aber das wird sho:) morn chunt denn de nino, das heisst d shuel  wird sowieso nid mis intresse wecke morn;) und denn gats nach Marseille :):):) yuhee!    also somit wünschi eu allne no en schöne abig, morge, mitag, namitag !     Grand Bisous!!!!!